                                                                                                                                  Anexa nr. 1 

REFERAT DE OPORTUNITATE

privind închirierea suprafețelor de pajiști  aflate în proprietatea privată a orașului Deta. 
În conformitate cu prevederile OUG nr. 34 din 23 aprilie 2013 privind organizarea, administrarea si exploatarea pajiștilor permanente și pentru modificarea și completarea Legii fondului funciar nr. 18/1991, consiliile locale trebuie să inițieze procedura de închiriere a pășunii.

1. Descrierea și identificarea bunului care urmează să fie închiriat
Pășuni aflate în proprietatea privată a orașului Deta, rezultate după efectuarea verificării respectării încărcăturii de animale/ha/contract în corelare cu suprafețele utilizate.                                           
2. Obiectivele locatorului sunt:

a) menținerea suprafeței de pajiste;

b) realizarea pășunatului rațional pe grupe de animale si pe tarlale, cu scopul menținerii calității covorului vegetal;

c) creșterea producției de masă verde pe ha pajiste.

d) realizarea de stâni noi.

2.1.Motive de ordin social

În conformitate cu art. 9, alin. (2) din OUG nr. 34 din 23 aprilie 2013 privind organizarea, administrarea și exploatarea pajiștilor permanente și pentru modificarea și completarea Legii fondului funciar nr. 18/1991 „(2) Pentru punerea în valoare a pajiştilor aflate în domeniul public al comunelor, oraşelor, respectiv al municipiilor şi pentru folosirea eficientă a acestora, unităţile administrativ-teritoriale, prin primari, în conformitate cu hotărârile consiliilor locale, în baza cererilor crescătorilor de animale, persoane fizice sau juridice având animalele înscrise în RNE şi/sau în SIIE, încheie contracte de concesiune/închiriere, în condiţiile legii, pentru suprafeţele de pajişti disponibile, proporţional cu efectivele de animale deţinute în exploataţie, pe o perioadă cuprinsă între 7 şi 10 ani”.
2.2.Motive de ordin financiar

În conformitate cu art. 9, alin. (7) din OUG nr. 34 din 23 aprilie 2013 privind organizarea, administrarea și exploatarea pajiștilor permanente și pentru modificarea și completarea Legii fondului funciar nr. 18/1991 „(7) Resursele financiare rezultate din administrarea pajiștilor proprietate publică sau privată a comunelor, orașelor, respectiv a municipiilor se fac venit la bugetele locale ale comunelor, orașelor, municipiilor și sectoarelor municipiului București, după caz.”.

2.3.Motive de mediu

a) determinarea părților din pajiște care sunt oprite de la pășunat;

b) capacitatea de pășunat a pajiștii;

c) parcelarea pășunatului pe secțiuni pentru diferite specii de animale;

d) orice alte elemente necesare punerii în valoare și exploatării raționale a pajiștii.

3. Nivelul minim al chiriei

Nivelul minim al chiriei este de 165 lei/ha/an. 

4. Procedura utilizată pentru atribuirea contractului de închiriere și justificarea alegerii procedurii
În conformitate cu prevederile OUG nr. 34 din 23 aprilie 2013 privind organizarea, administrarea și exploatarea pajiștilor permanente și pentru modificarea și completarea Legii fondului funciar nr. 18/1991, consiliile locale trebuie să inițieze procedura de închiriere a pajiștilor.
Se propune ca procedura de atribuire a contractului de inchiriere atribuirea directă, și pentru suprafața nealocată, licitația, conform Regulamentului procedurii de licitatie.

5. Durata estimată a închirierii

Durata contractului de închiriere este de 7 ani, conform art. 9, alin. (1) și (2) din OUG nr. 34/2013.

6. Termenele previzibile pentru realizarea procedurii de închiriere

Termenele previzibile pentru realizarea procedurii de închiriere: 2 luni.



